המראה ונחיתה קצרה

[טקסט=|ממוזער|מטוס מדגם [אנטונוב An-72 מציג את התכונות הטכניות המקנות לו יכולת של המראה ונחיתה קצרה - מנועי טורבו מניפה גדולים, כנפיים גדולות עם זווית משיכה מתונה, משטחי מדפי שפת זרימה והתקפה גדולים וכני נסע גדולים ומוקשחים.]]
**המראה ונחיתה קצרה** (באנגלית: **Short Take-Off and Landing** בראשי תיבות: **STOL**) היא יכולת של מטוס לשימוש בשדות קצרים או לא סלולים או עם מכשולים משמעותיים בקרבתם. כלי טיס כאלו צריכים להיות מתוכננים ומותאמים לתנאי נחיתה והמראה במהירויות נמוכות, וזוויות גישה וטיפוס תלולות.

לרוב התאמות אלו לא מתאימות לכלי טיס המתוכננים לשייט במהירויות גבוהות (במהירויות של מאך 0.8 ומעלה), אם כי קיימת הגדרה לכלי טיס בעלי יכולת לשימוש בשדות קצרים ובעל מהירות שיוט גבוהה המכונה CESTOL (ראשי תיבות של Cruise Efficient Short Take Off and Landing).

## מאפיינים
מסלול המראה נועד לאפשר לכלי להאיץ למהירות המאפשרת להשיג עילוי מתאים. כלי טיס בעלי יכולות STOL מאופיינים ביכולת המראה במהירות נמוכה במיוחד. כדי להשיג זאת הם כוללים לרוב:
* כנפיים בעלי יחס עומס כנף (משקל יחסית לשטח הכנף) נמוך.
* מנת עובי (יחס עובי פרופיל הכנף לאורך המיתר) גבוהה.
* מנת־ממדים (אורך מיתר ממוצע למוטת הכנף) גבוהה.
* כנפיים ישרות או בעלות זווית משיכה מתונה.
* משטחי מדפי שפת זרימה והתקפה, אמצעים לייצור מערבולות ולעיתים גם אמצעים לבקרת שכבת הגבול.
* כוללים מנוע בוכנה או טורבו-פרופ בגלל נתוני הדחף המצוינים שלהם במהירויות נמוכות, אם כי ישנם מטוסים בעלי מנועי טורבו-מניפה בעלי מעקף גבוה גדולים. במטוסים מרובי מנועים זה דורש התקנת הכנפיים בהתקנת כתף או בהתקנה גבוהה.
* מטוסים גדולים ממטוסים קלים גם לרוב יכללו יכולת היפוך דחף לקיצור מרחק עצירה.
* כני נסע גדולים ומחוזקים בגלל זווית הגישה התלולה ותנאי שטח קשים.
* קצב טיפוס מרבי יחסית למרחק (במהירות V<sub>x</sub>), ונחיתה בזווית גישה תלולה יחסית. אלה נדרשים מפני שהשדות הקצרים והלא סלולים צפויים לכלול מכשולים בקרבתם כגון עצים, גבעות תלולות.

מאפיינים אלו גורעים מיכולות כמו מהירות שיוט וגרר במהירויות גבוהות.

בשל זמינות שדות בעלי מסלולים ארוכים, מטוסי STOL לא נפוצים. בשירות אזרחי מטוסי STOL משמשים כמטוסי קישור, תובלה ונוסעים לאזורי ספר נידחים ולא נגישים. מטוסי STOL צבאיים הם לרוב מטוסי קישור או תובלה ויכולים להגיע במגוון גדלים, אם כי הם נוטים להיות קטנים יחסית. אלה מיועדים להוביל אספקה וכוחות כתמיכה בכוחות יבשה הפועלים בשטחים בהם יש תנאים מזעריים או לא קיימים כלל.

### ערכות הסבה
חברות מסוימות מציעות ערכות הסבה לכלי טיס בשביל להקנות להם יכולות STOL או לשפר יכולות אלו. החברות מציעות ערכות הסבה למטוסים אזרחיים מדגמים פופולריים בחברות תעופה שפועלות באזורים נידחים.

## גלריית תמונות

קובץ:Zenair STOL CH-701 AN1812082.jpg|מטוס זעיר מדגם זיניט STOL CH 701, המיועד לפעילות משדות ארעיים. ניתן לזהות את מדפי שפת ההתקפה, מדפי שפת זרימה גדולים, כנף בעלת מנת עובי גדולה כני נסע מוקשחים.
קובץ:We'll see our plane again in 9 days.jpg|מטוס ממריא לאחר שהוריד קבוצת מטיילים בשטח לטיול רפטינג באלסקה.
קובץ:Pitt Meadows Airport Days 2018-06-02 219-LR (42553120831).jpg|מטוס בארואוס ברהוק בנחיתה, ניתן לזהות את הכנף הגדולה וכני הנסע הגדולים.
קובץ:Honduras Air Force Arava OJEV.jpg|מטוס ערבה בשירות חיל האוויר של הונדורס, מטוס STOL מייצור התעשייה האווירית שהיה מוצלח במיוחד בשירות חילות האוויר של מגוון מדינות אמריקה הלטינית.
קובץ:An-28 (5717808467).jpg|מטוס אנטונוב An-28 בהמראה.
קובץ:Yc14-1 072.jpg|מטוס YC-14 המיועד לפעילות בשדות ארעיים וקצרים במיוחד.
קובץ:AIRCRAFT - NARA - 17444417.jpg|מטוס YC-14 מדגים יכולת פעילות במדבר.
קובץ:AN74 at NP28.jpg|מטוס אנטונוב An-74 שנחת על קרחון צף לטובת תחנת מחקר סובייטית, 30 קילומטר מהקוטב הצפוני.
קובץ:Антонов Ан-72-74 36547030450, Киев - Антонов (Гостомель) RP3312.jpg|מטוס אנטונוב An-72 בנחיתה, המטוס מדגים את זווית הגישה התלולה, מטוסי נוסעים סטנדרטיים יהיו בזווית אף גבוהה בהרבה בשלב זה של הנחיתה.


## ראו גם
* המראה ונחיתה אנכית
* המראה קצרה ונחיתה אנכית

## קישורים חיצוניים

* 

קטגוריה:מונחים בתעופה
קטגוריה:המראה ונחיתה